Dona'm les entitats que hi ha en el següent text:
La feblesa de l’estat espanyol se’ns apareix nítida: el TC prohibeix, sense decretar cap mesura de força real, una resolució que prèviament havia prohibit de realitzar i que malgrat la prohibició havia estat realitzada
L’esperada decisió d’ahir del Tribunal Constitucional va acabar sent una no decisió. Requerits d’urgència pel govern espanyol i reunits el primer dia d’agost, fora per tant del calendari de sessions de la institució, els magistrats van decidir senzillament de no fer-hi res. Obrir un expedient i prou. I demanar informació a les parts sobre el que va passar —com si no fos públic el que va passar ni la tinguessen tota. Una actuació, doncs, per a la qual no calia ni tanta urgència ni tanta escenificació. Era més fàcil dir que ho atendrien al setembre quan tornàs a començar el període de sessions. Però el govern espanyol volia sancions ara i per això els va fer reunir-se a tota pressa.
L’escrit de l’advocat de l’estat era d’una prosa contundent. Parlava de l’acte del parlament afirmant que era ‘un acte de frontal desacatament i manifest incompliment de la constitució’ i definia la Generalitat i el parlament dient que són ‘instàncies cridades a engegar el procés secessionista’. El govern espanyol afirmava en el mateix text que el parlament havia comès ‘una situació de pertorbació extremadament greu de l’ordre constitucional’ i recordava al tribunal que ho havia fet en contravenció oberta a una decisió anterior del tribunal mateix. Per primera vegada des de la reforma de l’octubre de l’any passat, el tribunal podia fer servir el famós article 92 de la Llei Orgànica que l’autoritza a sancionar una instància que haja violat una ordre directa seua, cosa que efectivament ha passat i ha passat a la vista de tothom. I, tanmateix, van decidir d’obrir un expedient i prou.
TC : organització, Tribunal Constitucional : organització, Generalitat : govern, estat espanyol : Entitat_Geopolítica, govern espanyol : govern, govern espanyol  : govern